CELEX: 62015TN0231
Language: mt
Date: 2015-05-05 00:00:00
Title: Kawża T-231/15: Rikors ippreżentat fil-5 ta’ Mejju 2015 – Haswani vs Il-Kunsill

29.6.2015   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 213/40
            
         Rikors ippreżentat fil-5 ta’ Mejju 2015 – Haswani vs Il-Kunsill
   (Kawża T-231/15)
   (2015/C 213/65)
   Lingwa tal-kawża: il-Franċiż
   
      Partijiet
   
   
      Rikorrent: George Haswani (Yabroud, is-Sirja) (rappreżentant: G. Karouni, avukat)
   
      Konvenut: Il-Kunsill tal-Unjoni Ewropea
   
      Talbiet
   
   Ir-rikorrent jitlob lill-Qorti Ġenerali jogħġobha:
   
               —
            
            
               tannulla r-Regolament ta’ Implimentazzjoni tal-Kunsill (UE) 2015/375 tas-6 ta’ Marzu 2015 li jimplimenta r-Regolament (UE) Nru 36/2012 dwar miżuri restrittivi fid-dawl tas-sitwazzjoni fis-Sirja, sa fejn jirrigwarda lir-rikorrent;
            
         
               —
            
            
               tannulla d-Deċiżjoni ta’ Implimentazzjoni tal-Kunsill (PESK) 2015/383 tas-6 ta’ Marzu 2015 li timplimenta d-Deċiżjoni 2013/255/PESK dwar miżuri restrittivi kontra s-Sirja sa fejn tirrigwarda lir-rikorrent;
            
         
               —
            
            
               konsegwentement, tordna t-tneħħija ta’ isem ir-rikorrent George Haswani mill-annessi mehmuża mal-atti msemmija iktar ’il fuq;
            
         
               —
            
            
               tikkundanna lill-Kunsill għall-ħlas ta’ EUR 7 00  000 danni bħala kumpens għad-danni kollha;
            
         
               —
            
            
               tikkundanna lill-Kunsill għall-ispejjeż tiegħu kif ukoll dawk li r-rikorrent sostna li jirriżerva li jiġġustifika matul il-proċedura.
            
         
      Motivi u argumenti prinċipali
   
   Insostenn tar-rikors tagħha, ir-rikorrent jinvoka ħames motivi.
   
               1.
            
            
               L-ewwel motiv ibbażat fuq ksur tad-drittijiet tad-difiża, tad-dritt għal seduta preliminari u d-dritt għal smigħ xieraq.
            
         
               2.
            
            
               It-tieni motiv ibbażat fuq ksur tal-obbligu ta’ motivazzjoni, sa fejn l-atti kkontestati huma insuffiċjenti u impreċiżi.
            
         
               3.
            
            
               It-tielet motiv ibbażat fuq żball manifest ta’ evalwazzjoni u assenza ta’ provi, sa fejn ma hemmx pedament reali u serju għall-miżuri restrittivi meħuda kontra r-rikorrenti.
            
         
               4.
            
            
               Ir-raba’ motiv ibbażat fuq ksur tal-prinċipju ġenerali ta’ proporzjonalità.
            
         
               5.
            
            
               Il-ħames motiv dwar talba għad-danni tar-rikorrenti.